Pielikums Izglītības un zinātnes ministrijas

(datums skatāms laika zīmogā) rīkojumam Nr. 1-2e/25/229

APSTIPRINĀTA

ar Izglītības un zinātnes ministrijas

(datums skatāms laika zīmogā)

rīkojumu Nr. 1-2e/25/229

Latvijas Republikas

Izglītības un zinātnes ministrija

Eiropas Savienības fondu vadībā iesaistītā atbildīgā iestāde

**Vienas vienības izmaksu standarta likmes aprēķina un piemērošanas metodika pedagogu atlīdzībai**

**Eiropas Savienības kohēzijas politikas programmas 2021.–2027.gadam**

**4.2. prioritātes „Izglītība, prasmes un mūžizglītība” un**

**4.2.3. specifiskā atbalsta mērķa „Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti”**

**4.2.3.1. pasākumā „Integrēta „skola - kopiena” sadarbības programma atstumtības riska mazināšanai izglītības iestādēs”**

A blue flag with yellow stars and red numbers

Description automatically generated

Rīgā

2025

**Satura rādītājs**

[I. Metodikas mērķis 3](#_Toc200721823)

[II. Vispārīgie jautājumi 3](#_Toc200721824)

[III. Standarta likmes aprēķina vispārējie principi 5](#_Toc200721825)

[IV. Pedagoga atlīdzības izmaksu aprēķins vienai konsultatīvā atbalsta vai konsultācijas mācību priekšmetā stundai 5](#_Toc200721826)

[V. Prasības sasniegtā standarta likmes rādītāja pamatojošai dokumentācijai un maksājumu veikšanas nosacījumi 6](#_Toc200721827)

[VI. Noslēguma jautājumi 8](#_Toc200721828)

# I. Metodikas mērķis

1. Metodikas **mērķis** ir noteikt vienas vienības izmaksu standarta likmes (turpmāk – standarta likme) apmēru un tās aprēķinu speciālistu (pedagogu un izglītības iestāžu atbalsta personāla)[[1]](#footnote-2) (turpmāk – pedagogi) atlīdzībai, piemērojamos nosacījumus, sasniedzamos rezultātus un standarta likmes rādītāju, kas pamato rezultātu sasniegšanu un pedagogu atlīdzības izmaksas, Eiropas Savienības kohēzijas politikas programmas 2021.–2027.gadam 4.2.3. specifiskā atbalsta mērķa „Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” 4.2.3.1. pasākuma „Integrēta „skola - kopiena” sadarbības programma atstumtības riska mazināšanai izglītības iestādēs” Eiropas Sociālā fonda Plus projektā Nr. 4.2.3.1/1/24/I/001 „Skola- kopienā” (turpmāk – 4.2.3.1. SAMP projekts).

# II. Vispārīgie jautājumi

1. Metodika 4.2.3.1. SAMP projektā nosaka:
   1. standarta likmes apmēru un tās aprēķinu pedagogu atlīdzībai;
   2. pamatojumu standarta likmes piemērošanai;
   3. prasības rezultātu sasniegšanu un pedagogu atlīdzības izmaksas pamatojošajai dokumentācijai, kas jāiesniedz Valsts izglītības attīstības aģentūrai[[2]](#footnote-3) (turpmāk – Aģentūra);
   4. starpposma un noslēguma maksājumu pieprasījumā iekļauto standarta likmes pedagogu atlīdzības pamatojošos dokumentus.
2. Metodika piemērojama sadarbības partneriem, kuri ar Aģentūru 4.2.3.1. SAMP projekta īstenošanas ietvaros ir noslēguši Ministru kabineta 2024. gada 16. jūlija noteikumu Nr. 483 *„Eiropas Savienības kohēzijas politikas programmas 2021.–2027.gadam 4.2.3. specifiskā atbalsta mērķa „Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” 4.2.3.1. pasākuma „Integrēta „skola-kopiena” sadarbības programma atstumtības riska mazināšanai izglītības iestādēs”*[[3]](#footnote-4) (turpmāk – MK noteikumi Nr. 483) 17. un 18. punktā minēto sadarbības līgumu (turpmāk – sadarbības līgums).
3. Standarta likme ir piemērojama uz darba līguma vai vienošanās pie darba līguma par 4.2.3.1. SAMP projekta īstenošanu pamata 4.2.3.1. SAMP projekta īstenošanā iesaistīto pedagogu atlīdzības[[4]](#footnote-5) nodrošināšanai, kuri sniedz atbalsta pasākumus[[5]](#footnote-6) izglītojamiem (mērķa grupas[[6]](#footnote-7) dalībniekiem) vispārējās izglītības iestādēs un profesionālās izglītības iestādēs[[7]](#footnote-8) saskaņā ar izglītojamam apstiprinātu individuālu atbalsta plānu[[8]](#footnote-9).
4. Standarta likmes noteikšanā tiek piemēroti šādi normatīvie akti:
   1. Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060)[[9]](#footnote-10) 53. panta 3. punkta a) apakšpunkta i) daļa;
   2. Finanšu ministrijas vadlīnijas Nr. 1.1. „Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros”[[10]](#footnote-11);
   3. Finanšu ministrijas vadlīnijas Nr. 1.2. „Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā”[[11]](#footnote-12);
   4. Izglītības likums[[12]](#footnote-13);
   5. Ministru kabineta 2011. gada 10. maija noteikumi Nr. 354 „Noteikumi par pedagogu profesiju un amatu sarakstu” (turpmāk – MK noteikumi Nr. 354)[[13]](#footnote-14);
   6. Ministru kabineta 2016. gada 5. jūlija noteikumi Nr. 445 „Pedagogu darba samaksas noteikumi” (turpmāk – MK noteikumi Nr. 445)[[14]](#footnote-15);
   7. Likums „Par valsts sociālo apdrošināšanu”[[15]](#footnote-16);
   8. Likums „Darba likums”[[16]](#footnote-17);
   9. MK noteikumi Nr. 483[[17]](#footnote-18);
   10. Izglītības un zinātnes ministrijas 2023. gada 25. oktobra iekšējie noteikumi Nr. 1- 6e/23/14 „Kārtība, kādā Izglītības un zinātnes ministrija kā Eiropas Savienības fondu vadībā iesaistītā atbildīgā iestāde 2021. - 2027. gada plānošanas periodā izvērtē iespējas specifiskā atbalsta mērķī vai tā pasākumā izmantot vienkāršotās izmaksas un izstrādā vienkāršoto izmaksu metodiku”.
5. Standarta likmes apmēra noteikšanā tika izmantoti Valsts izglītības informācijas sistēmas dati par pedagogu tarifikāciju 2025. gada 1. janvārī (turpmāk – VIIS dati)[[18]](#footnote-19).

# III. Standarta likmes aprēķina vispārējie principi

1. Standarta likmes aprēķins pedagogu atlīdzībai ir balstīts uz šādiem principiem:
   1. tas ir **iepriekš noteikts** – standarta likmes piemērošanas nosacījums ir noteikts MK noteikumu Nr. 483 25.4.1. apakšpunktā;
   2. tas ir **objektīvs** – standarta likme pedagogu atlīdzības noteikšanai ir aprēķināta saskaņā ar MK noteikumiem Nr. 445 un tika izmantoti VIIS dati par pedagogu tarifikāciju 2025. gada 1. janvārī;
   3. tas ir **taisnīgs** – tiek piemērots visiem 4.2.3.1. SAMP projektā sadarbības partneru iesaistītajiem izglītības iestāžu[[19]](#footnote-20) pedagogiem (uz darba līguma vai vienošanās pie darba līguma par 4.2.3.1. SAMP projekta īstenošanu pamata), kas attiecināmi uz MK noteikumu Nr. 483 23.3.1. apakšpunktā noteikto atbalstāmo darbību;
   4. tas ir **pierādāms** – standarta likme pedagogu atlīdzības izmaksai par vienu stundu tiek pamatota ar metodikas 5. punktā minētajiem normatīvajiem aktiem un tiek noteikta saskaņā ar metodikā noteikto aprēķinu.

# IV. Pedagoga atlīdzības izmaksu aprēķins vienai konsultatīvā atbalsta vai konsultācijas mācību priekšmetā stundai

1. Standarta likme (S) ir pedagoga atlīdzības izmaksa par vienu novadītu konsultatīvā atbalsta vai konsultācijas mācību priekšmetā stundu (turpmāk – stunda)[[20]](#footnote-21), [[21]](#footnote-22). Standarta likmi veido darba alga, atvaļinājuma izmaksas un darba devēja valsts sociālās apdrošināšanas obligātās iemaksas:
   1. Pedagogu atlīdzības stundas vidējās darba algas aprēķins balstīts uz:
      1. tarifikācijas datiem vispārējās izglītības iestādēs un profesionālās izglītības iestādēs 2025. gada 1. janvārī (VIIS dati) un 4.2.3.1. SAMP projektā plānoto iesaistāmo pedagogu amatu kategorijām, kas noteiktas MK noteikumos Nr. 354. 2025. gada 1. janvārī **vidējā** stundas atlīdzības likme ir **11,81** EUR stundā (bruto)[[22]](#footnote-23);
      2. Likuma „Par valsts sociālo apdrošināšanu” [18. pantā](http://likumi.lv/doc.php?id=45466#p18) noteikto valsts sociālās apdrošināšanas obligāto iemaksu likmi (no 01.01.2021. tiek piemērota valsts sociālās apdrošināšanas obligāto iemaksu likme 34,09 %, no kuriem 23,59 % maksā darba devējs un 10,50 % – darba ņēmējs).

*Standarta likmes aprēķins:*

1) vidējā atlīdzība (bruto) stundā (EUR): *11,81 EUR/h* (ar ietvertām atvaļinājuma izmaksām),

2) vidējā atlīdzība stundā, ieskaitot darba devēja valsts sociālās apdrošināšanas obligātās iemaksas (valsts sociālās apdrošināšanas obligāto iemaksu likme darba devējam 23,59 %), (EUR/h):

*11,81 EUR x 23,59 % + 11,81 EUR =* ***14,60 EUR/h***

# V. Prasības sasniegtā standarta likmes rādītāja pamatojošai dokumentācijai un maksājumu veikšanas nosacījumi

1. **Standarta likmes rādītājs** ir noteiktā pārskata periodā pedagogu faktiski nostrādātais stundu[[23]](#footnote-24) skaits, kas iekļauts 4.2.3.1. SAMP projekta maksājuma pieprasījumā.
2. Sadarbības partneri nodrošina minēto pedagogu darba laika uzskaiti atbilstoši metodikas pielikumā noteiktai formai, kurā tai skaitā norāda pedagoga nostrādāto stundu skaitu un veiktās darbības attiecīgajā pārskata periodā 4.2.3.1. SAMP projektā.
3. Lai finansējuma saņēmējs varētu aprēķināt maksājuma pieprasījumā iekļaujamo attiecināmo izmaksu apjomu, sadarbības partneri sadarbības līgumā noteiktajā kārtībā iesniedz Aģentūrai 4.2.3.1. SAMP projektā iesaistīto pedagogu darba laika uzskaites veidlapu saskaņā ar metodikas pielikumā noteikto formu, aizpildot to 4.2.3.1. SAMP projekta informācijas sistēmā[[24]](#footnote-25). Aģentūra sadarbības partneru iesniegtās 4.2.3.1. SAMP projektā iesaistīto pedagogu darba laika uzskaites veidlapu kopijas pievieno maksājuma pieprasījumam, ievietojot to Projektu portālā jeb Kohēzijas politikas fondu vadības informācijas sistēmā (KP VIS)[[25]](#footnote-26).

1. Maksājumi sadarbības partneriem notiek atbilstoši sadarbības līgumā ietvertajiem 4.2.3.1. SAMP projekta darbību īstenošanas nosacījumiem. Kopējais sadarbības partnera attiecināmo atlīdzības izmaksu apmērs to iekļaušanai starpposma un noslēguma maksājumu pieprasījumā tiek noteikts, piemērojot šādu formulu:

**K = S \* h**

**K** = kopējais attiecināmo atlīdzības izmaksu apmērs sadarbības partnerim par pedagogu iesaisti 4.2.3.1. SAMP projektā pārskata periodā.

**S** = standarta likme pedagogu atlīdzībai.

**h** = pārskata periodā 4.2.3.1. SAMP projektā paredzēto atbalstāmo darbību[[26]](#footnote-27) īstenošanai pedagogu[[27]](#footnote-28) nostrādāto stundu skaits atbilstoši pedagogu darba laika uzskaites veidlapā noteiktajam (metodikas pielikums).

*Piemērs:*

*2025. gada martā (3 nedēļas), pamatojoties uz izglītojamam apstiprinātu individuālo atbalsta plānu un saskaņā ar pedagogu darba laika uzskaites veidlapu (metodikas pielikums),* sadarbības partnera (*vispārējās izglītības iestādē) viens pedagoga palīgs sniedz atbalstu 1. klases izglītojamiem 2 stundas dienā, 5 dienas nedēļā, un otrs pedagoga palīgs sniedz atbalstu izglītojamo grupām 2 stundas nedēļā.*

*Maksājumu pieprasījumā iekļaujama pedagogu atlīdzība par 2025. gada martu, pamatojoties uz standarta likmi:*

*Pedagoga palīga (1) stundu skaits pārskata periodā ir 30 stundas (2 stundas x 5 dienas x 3 nedēļas); pedagoga palīga (1) attiecināmās izmaksas (atlīdzība):*

*14,60 EUR/h x 30 stundas = 438,00 EUR*

*Pedagoga palīga (2) stundu skaits pārskata periodā ir 6 stundas (2 stundas x 3 nedēļas); pedagoga palīga (2)* *attiecināmās izmaksas (atlīdzība):*

*14,60 EUR/h x 6 stundas = 87,60 EUR*

***KOPĀ PĀRSKATA PERIODĀ maksājuma pieprasījumā tiek attiecināts sadarbības partnera finansējums:***

***438,00 + 87,60 = 525,60 EUR***

1. Sadarbības partneris, izmaksājot atlīdzību pedagogiem par 4.2.3.1. SAMP projektā faktiski nostrādātajām stundām pārskata periodā, nodrošina dubultā finansējuma riska kontroli[[28]](#footnote-29).
2. Sadarbības iestāde un Revīzijas iestāde, kā arī citas ES fondu administrēšanā un uzraudzībā iesaistītās iestādes var pieprasīt Aģentūrai un sadarbības partneriem iesniegt arī citus īstenoto darbību pamatojošos dokumentus, kas pamato maksājuma pieprasījumā sniegto informāciju, jo īpaši, ja ir radušās aizdomas par negodīgu rīcību maksājuma pieprasījuma sagatavošanas procesā vai ja nepieciešams gūt pārliecību par izmaksu saistību ar 4.2.3.1. SAMP projektu. Izmaksu pamatojošie dokumenti Aģentūrai un sadarbības partneriem jāglabā nacionālos normatīvos aktos paredzētā kārtībā.

# VI. Noslēguma jautājumi

1. Metodika ir piemērojama ar nākamo darba dienu pēc tās apstiprināšanas[[29]](#footnote-30), bet ne ātrāk kā pēc sadarbības līguma noslēgšanas starp 4.2.3.1. SAMP projekta finansējuma saņēmēju un sadarbības partneri.
2. Ja normatīvo aktu un tarifikācijas datu izmaiņu 1. janvārī vai 1. septembrī ietekme uz standarta likmi pret standarta likmes vērtību pārsniedz trīs procentus, tad Izglītības un zinātnes ministrija kā atbildīgā iestāde var veikt atbilstošas izmaiņas standarta likmes aprēķinā un grozījumus metodikā.
3. Pēc grozījumu metodikā apstiprināšanas metodiku sāk piemērot ar nākamā mēneša pirmo datumu.
4. Apstiprināto metodiku Izglītības un zinātnes ministrija ievieto tīmekļa vietnē *esfondi.lv* un nosūta vadošajai iestādei, sadarbības iestādei un Aģentūrai uz oficiālo e-pasta adresi.

Saskaņots ar Finanšu ministriju 2025. gada 14. augustā.

1. Speciālisti – pedagogi un izglītības iestāžu atbalsta personāls (izglītības psihologs, sociālais pedagogs, pedagoga palīgs, speciālais pedagogs, pedagogs karjeras konsultants, bibliotekārs, skolotājs logopēds), kas ir minēti [*Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" īstenošanas noteikumi (likumi.lv)*](https://likumi.lv/ta/id/353690-eiropas-savienibas-kohezijas-politikas-programmas-20212027gadam-423specifiska-atbalsta-merka-sekmet-to-lai-jo-ipasi-nelabveliga-situacija-esosam-grupam-butu-vienlidziga-piekluve-kvalitativai-un-ieklaujosai-izglitibai-un-macibam-un-iespeja-to-iegut-sakot-ar-pirmsskolas-izglitibu-un-aprupi-un-visparejas-izglitibas-un-profesionalas-izglitibas-un-macibu-gaita-lidz-pat-augstakajai-izglitibai-un-pieauguso-izglitibai-un-macibam-tostarp-veicinat-macibu-mobilitati-visiem-un-atvieglot-pieklustamibas-iespejas-personam-ar-invaliditati-4231-pasakuma-integreta-skola-kopiena-sadarbibas-programma-atstumtibas-riska-mazinasanai-izglitibas-iestades-istenosanas-noteikumi) (turpmāk – MK noteikumi Nr. 483) 18.2.4.2. apakšpunktā, izņemot surdotulku un ergoterapeitu, kas nav izglītības iestāžu atbalsta personāls un kuru atbalsta un konsultāciju izmaksas saskaņā ar MK noteikumu Nr. 483 25.4.1. apakšpunktu ir attiecināmas kā faktiskās izmaksas. [↑](#footnote-ref-2)
2. Ar 2025. gada 1. janvāri – aģentūrai, kas saskaņā ar 2024. gada 30. jūlija rīkojuma Nr. 635 [*"Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju (likumi.lv)"*](https://likumi.lv/ta/id/353990) 2. punktu ir Valsts izglītības satura centra funkciju, pārvaldes uzdevumu, tiesību, saistību, resursu, informācijas sistēmu, mantas, finanšu līdzekļu, lietvedības un arhīva pārņēmēja. [↑](#footnote-ref-3)
3. [Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" īstenošanas noteikumi (likumi.lv)](https://likumi.lv/ta/id/353690-eiropas-savienibas-kohezijas-politikas-programmas-20212027gadam-423specifiska-atbalsta-merka-sekmet-to-lai-jo-ipasi-nelabveliga-situacija-esosam-grupam-butu-vienlidziga-piekluve-kvalitativai-un-ieklaujosai-izglitibai-un-macibam-un-iespeja-to-iegut-sakot-ar-pirmsskolas-izglitibu-un-aprupi-un-visparejas-izglitibas-un-profesionalas-izglitibas-un-macibu-gaita-lidz-pat-augstakajai-izglitibai-un-pieauguso-izglitibai-un-macibam-tostarp-veicinat-macibu-mobilitati-visiem-un-atvieglot-pieklustamibas-iespejas-personam-ar-invaliditati-4231-pasakuma-integreta-skola-kopiena-sadarbibas-programma-atstumtibas-riska-mazinasanai-izglitibas-iestades-istenosanas-noteikumi) [↑](#footnote-ref-4)
4. Tai skaitā samaksa par atvaļinājuma laiku. [↑](#footnote-ref-5)
5. MK noteikumu Nr. 483 23.3.1. apakšpunktā minētais speciālistu atbalsts un konsultācijas. [↑](#footnote-ref-6)
6. Mērķa grupa ir noteikta MK noteikumu Nr. 483 3. punktā. Mērķa grupā neietilpst profesionālās ievirzes, profesionālās pilnveides, profesionālās tālākizglītības un profesionālās augstākās izglītības programmu izglītojamie. [↑](#footnote-ref-7)
7. Vispārējās izglītības iestādēs un profesionālās izglītības iestādēs, kuru dibinātājs ir MK noteikumu Nr. 483 14.1. apakšpunktā minētais sadarbības partneris, kas ir pašvaldība, un vispārējās izglītības iestādēs un profesionālās izglītības iestādēs, kas ir šo noteikumu 14.2. un 14.3. apakšpunktā minētie sadarbības partneri. [↑](#footnote-ref-8)
8. MK noteikumu Nr. 483 23.3. apakšpunktā minētais individuālais plāns. [↑](#footnote-ref-9)
9. **Error! Hyperlink reference not valid.** <https://eur-lex.europa.eu/legal-content/LV/TXT/?uri=CELEX:02021R1060-20240630> (skatīts: 13.03.2025.) [↑](#footnote-ref-10)
10. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros> (skatīts: 13.03.2025.) [↑](#footnote-ref-11)
11. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda?revision=1749543506> (skatīts: 22.07.2025.) [↑](#footnote-ref-12)
12. <https://likumi.lv/doc.php?id=50759> (skatīts: 13.03.2025.) [↑](#footnote-ref-13)
13. <https://likumi.lv/doc.php?id=229913> (skatīts: 13.03.2025.) [↑](#footnote-ref-14)
14. <https://likumi.lv/ta/id/283667-pedagogu-darba-samaksas-noteikumi> (skatīts: 13.03.2025.) [↑](#footnote-ref-15)
15. <https://likumi.lv/doc.php?id=45466#p18> (skatīts: 13.03.2025.) [↑](#footnote-ref-16)
16. <https://likumi.lv/ta/id/26019-darba-likums> (skatīts: 13.03.2025.) [↑](#footnote-ref-17)
17. <https://likumi.lv/ta/id/353690> (skatīts: 13.03.2025.) [↑](#footnote-ref-18)
18. <https://www.viis.gov.lv/> (skatīts: 13.03.2025.); VIIS dati par pedagogu tarifikāciju 2025. gada 1. janvārī izmantoti, ņemot vērā, ka 2025. gada 1. janvārī stājās spēkā 2024. gada 18. decembra Ministru kabineta noteikumi Nr. 896 „Grozījumi Ministru kabineta 2016. gada 5. jūlija noteikumos Nr. 445 „Pedagogu darba samaksas noteikumi”” (pieejami: <https://likumi.lv/ta/id/357501>; skatīts: 13.03.2025.) [↑](#footnote-ref-19)
19. Vispārējās izglītības iestādēs un profesionālās izglītības iestādēs, kuru dibinātājs ir MK noteikumu Nr. 483 14.1. apakšpunktā minētais sadarbības partneris, kas ir pašvaldība, un vispārējās izglītības iestādēs un profesionālās izglītības iestādēs, kas ir MK noteikumu Nr. 483 14.2. un 14.3. apakšpunktā minētie sadarbības partneri. (Mērķa grupā neietilpst profesionālās ievirzes, profesionālās pilnveides, profesionālās tālākizglītības un profesionālās augstākās izglītības programmu izglītojamie.) [↑](#footnote-ref-20)
20. Astronomiskā stunda (ieskaitot starpbrīžus starp mācību stundām, nodarbībām vai lekcijām) atbilstoši MK noteikumu Nr. 445 2. punktam. [↑](#footnote-ref-21)
21. 4.2.3.1. SAMP projekta ietvaros mērķa grupas izglītojamiem ir paredzēts sniegt individualizētu atbalstu, kas paredz zināmu personalizāciju, kā arī mērķa grupa būtiski atšķiras vecuma ziņā un pēc kopējās noslodzes. 4.2.3.1. SAMP projektā ir izstrādātas projekta „Skola – kopienā” īstenošanas vadlīnijas sadarbības partneriem (turpmāk – 4.2.3.1. SAMP projekta īstenošanas vadlīnijas) (VIAA, 2025; pieejamas: <https://www.skola-kopiena.lv/partners>, skatīts: 26.05.2025.), kur ir atrunāti ieteikumi atbalsta īstenošanai, t. sk. minēts: „[..] ir būtiski ievērot samērīguma principu, nosakot konsultāciju skaitu, ņemot vērā izglītojamā mācību slodzi, veselības stāvokli, ārpus skolas aktivitātes un citus faktorus [..]”(32. lpp.) Savukārt sadarbības partnera pienākums ievērot 4.2.3.1. SAMP projekta īstenošanas vadlīnijas ir noteikts sadarbības līgumā, kuru 4.2.3.1. SAMP projekta finansējuma saņēmējs slēdz ar sadarbības partneri. 4.2.3.1. SAMP projekta īstenošanas vadlīnijās ir noteikts atbalsts divas stundas nedēļā vienam mācību priekšmetam, maksimāli pieļaujamais atbalsta pasākumu stundas skaits 1. semestrī ir 48 stundas un 2. semestrī – 60 stundas, neietverot mentoringu. Atbilstoši Vispārējās izglītības likuma (turpmāk – VIL) 34. pantam mācību stundu skaits dienā, ko nedrīkst pārsniegt pamatizglītības programmā, svārstās no 5 mācību stundām 1.–3. klasē līdz 8 stundām 8.–9. klasē un atbilstoši VIL 33. pantam mācību stundu slodze nedēļā vienā pamatizglītības programmā – no 22 mācību stundām 1. klasē līdz 34 mācību stundām 8.–9. klasē. Savukārt atbilstoši VIL 44. panta otrajai daļai dienā mācību stundu skaits vienā vispārējās vidējās izglītības programmā nedrīkst pārsniegt 8 mācību stundas un atbilstoši VIL 44. panta pirmajai daļai mācību stundu slodze nedēļā vienā vispārējās vidējās izglītības programmā 10.–12. klasē nedrīkst pārsniegt 36 mācību stundas. Vērtējot pret VIL noteikto maksimālo mācību stundu skaitu dienā, izglītojamam dienā papildus var piedāvāt indikatīvi ne vairāk kā divas konsultācijas individuālā atbalsta plāna ietvaros (izņemot brīvlaika periodu), ja iespējams, nodrošinot, ka tās tiek sniegtas dienās, kad izglītojamam nav paredzēts maksimālais mācību stundu skaits, piemēram, viena konsultācija mācību priekšmetā (piemēram, matemātikā) un viena konsultatīvā atbalsta stunda (piemēram, pedagoga karjeras konsultanta īstenota konsultatīvā atbalsta stunda) vai divas viena veida konsultāciju stundas (piemēram, divas konsultācijas mācību priekšmetos). **Izglītojamiem individuālā atbalsta plāna ietvaros faktiski var būt pieejams mazāks konsultatīvā atbalsta un konsultāciju mācību priekšmetos stundu skaits par metodikā maksimāli noteiktajām konsultāciju stundām,** ievērojot 4.2.3.1. SAMP projektā pieejamā finansējuma apmēru (t. sk. MK noteikumu Nr. 483 23.3.1. apakšpunktā minētās atbalstāmās darbības īstenošanai), kā arī 4.2.3.1. SAMP projekta finansējuma saņēmēja izstrādāto finansējuma sadales kārtību un noteiktās kvotas sadarbības partneriem. [↑](#footnote-ref-22)
22. Veiktie aprēķini un apkopotie dati pieejami Izglītības un zinātnes ministrijā. [↑](#footnote-ref-23)
23. Atbilstoši metodikas 8. punktā minētajam. [↑](#footnote-ref-24)
24. <https://is.skola-kopiena.lv> (skatīts: 13.03.2025.) [↑](#footnote-ref-25)
25. <https://projekti.cfla.gov.lv/Login/Index?ReturnUrl=https%3A%2F%2Fkpvis.cfla.gov.lv%2F> (skatīts: 13.03.2025.) [↑](#footnote-ref-26)
26. Atbilstoši MK noteikumu Nr. 483 23.3. apakšpunktā minētajam individuālajam plānam. [↑](#footnote-ref-27)
27. Pedagogu, kas iesaistīti 4.2.3.1. SAMP projektā, balstoties uz noslēgto darba līgumu vai vienošanos pie darba līguma par 4.2.3.1. SAMP projekta īstenošanu. [↑](#footnote-ref-28)
28. Aģentūra un sadarbības partneri dubultā finansējuma riska kontroli nodrošina atbilstoši Aģentūras izstrādātai 4.2.3.1. SAMP projekta iekšējās vadības un kontroles sistēmai (kārtībai) (MK noteikumu Nr. 483 35.3. apakšpunkts), 4.2.3.1. SAMP projekta īstenošanas vadlīnijām sadarbības partneriem (MK noteikumu Nr. 483 35.9. apakšpunkts), 4.2.3.1. SAMP projekta informācijas sistēmā (<https://is.skola-kopiena.lv>) (skatīts: 13.03.2025.) un demarkācijas matricā (pieejama: <https://www.esfondi.lv/profesionaliem/demarkacija>) (skatīts: 13.03.2025.) pieejamai informācijai. [↑](#footnote-ref-29)
29. Metodika un grozījumi metodikā tiek apstiprināti ar atbildīgās iestādes vadītāja parakstītu rīkojumu. [↑](#footnote-ref-30)